stanford-oval/wikipedia huggingface dataset:
Woroban piirikunta

| Woroban piirikunta District du Woroba |
| --- | --- |
 Sijainti
 Koordinaatit: 8°29′N, 6°36′W 
Valtio:  Norsunluurannikko
Hallinto:  
 – hallinnollinen keskus:  Séguéla
Pinta-ala:  31 100 km²
Väkiluku (2014):  845 139
Woroban piirikunta on yksi Norsunluurannikon neljästätoista ylimmän tason hallintoalueesta. Piirikunnan pinta-ala on 31 100 km². Asukasluku oli 845 139 vuonna 2014. Piirikunta sijaitsee maan luoteisosassa ja sen hallinnollinen keskus on Séguéla.
Woroban piiri muodostettiin yhdistämällä Bafingin ja Worodougoun alueet vuonna 2011.
Wororalaiset kielet

Wororalaisten kielten puhuma-alue.
Wororalaiset kielet, joskus myös worrorralaiset, on pieni australialaisiin kieliin kuuluva kieliperhe. Maantieteellisesti se sijoittuu Länsi-Australian pohjoisosiin (Kimberleyn alue). Kieliä katsotaan olevan yhteensä 16, jotka jaetaan kolmeen alaryhmään:
Ngarinyikielet eli itäwororalaiset
Andadjin
Guwidj
Munumburru
Ngarnawu
Waladja
Wolyamidi
Wurla
Pohjoiswororalaiset
Gambera
Kwini
Miwa
Wilawila
Wunambal
Länsiwororalaiset
Umiida-Unggarangu
Unggumi
Winjarumi
Worrorra
Kuten pama-nyungalaisissa kielissä, erotetaan wororalaisissa kielissäkin inklusiivi ja ekslkusiivi. Pronominien lukuja ovat yksikkö, kaksikko, kolmikko ja monikko.
222 Records

| 222 Records |
| --- | --- |

Perustettu:  9. helmikuuta 2012
Perustajat:  Adam Levine
Jakelijat:  Interscope Records, Universal Music Group
Tyylilajit:  useita
Kotimaa:   Yhdysvallat
Infobox OKNimi-testi OK: 
222 Records on yhdysvaltalainen levy-yhtiö, jonka Maroon 5 -yhtyeestä tunnettu Adam Levine perusti vuonna 2012. Levy-yhtiön jakelijana toimivat Interscope Records ja Universal Music Group.
Artistit

Circuit Jerks (2014–)
Matthew Morrison (2012–2013)
Tony Lucca (2012–2013)
Rozzi Crane (2012–2016)
Maroon 5 (2014–)
Polly A (2015–)
Albumit

Where It All Began – Matthew Morrison (2013)
With the Whole World Watching – Tony Lucca (2013)
Begin Again – useita artisteja (2014)
V – Maroon 5 (2014)
Space (EP) – Rozzi Crane (2015)
Singles – Maroon 5 (2015)
Time (EP) – Rozzi Crane (2015)
Ghetto Gold Dream – Polly A (2016)
EP 1 (EP) – Circuit Jerks (2016)
Red Pill Blues – Maroon 5 (2017)
Aiheesta muualla

222 Records Interscopen verkkosivuilla
Zeitgeist (täsmennyssivu)

Zeitgeist voi tarkoittaa seuraavia asioita:
zeitgeist, filosofian käsite
Google Zeitgeist, Google-hakujen suosiota mittaava palvelu
Zeitgeist-liike
Zeitgeist, The Smashing Pumpkinsin studioalbumi vuodelta 2007
Zeitgeist, amerikkalainen dokumenttielokuva vuodelta 2007
Zeitgeist: Addendum, amerikkalainen dokumenttielokuva vuodelta 2008
Zeitgeist: Moving Forward, amerikkalainen dokumenttielokuva vuodelta 2011
Zeitgeist, The Levellersin studioalbumi vuodelta 1995.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zeitgeist”, voi hakea sivunnimihaulla, laajalla sivunnimihaulla tai tekstihaulla.
ZTE Open

| ZTE Open |
| --- | --- |

Valmistaja:  ZTE
Julkaistu:  2. heinäkuuta 2013
Käyttöverkot:  GSM 850 / 900 / 1800 / 1900  HSDPA (Nelitaajuusmatkapuhelin)
Mitat:  114 mm × 62 mm × 12,5 mm
Näyttö:  3.5" kapasitiivinen multi-touch-kosketusnäyttö
Näytön kuvatarkkuus:  320 × 480 px (HVGA), 165 ppi
Suoritin:  1 GHz Qualcomm Snapdragon MSM7225A -suoritin (ARMv7)
Muisti:  256 MB (RAM) 512 MB(ROM; laajennettavissa jopa 32:een gigatavuun asti microSD-kortilla)
Kamera:  3.1 megapikseliä
Käyttöjärjestelmä:  Firefox OS
Tiedonsiirto:  WLAN IEEE 802.11 b/g/n  Bluetooth 2.1   micro-USB 2.0  GPS A-GPS-ominaisuudella  FM-vastaanotin
Muuta:  Akku: 1 200 mAh  Tuki micro-USB-lataukselle  mini-SIM-kortti
Infobox OKNimi-testi OK: 
ZTE Open on ZTE:n heinäkuussa 2013 julkaisema perusälypuhelin. Se on tarkoitettu ohjelmistokehittäjille, jotka haluavat kehittää ja testata mobiiliohjelmistoja uudella Firefox OS -käyttöjärjestelmällä. Puhelinta myytiin Espanjassa myös kaupallisessa tarkoituksessa.
eBay-verkkokaupassa puhelinta myytiin vuoden 2013 elokuusta lähtien 80 dollarin hintaan.
Aiheesta muualla

Laitteen virallinen verkkosivu (Arkistoitu – Internet Archive) (englanniksi)
Zekarias Yohannes

Zekarias Yohannes (13. toukokuuta 1925 Adigenú – 1. joulukuuta 2016) oli eritrealainen etiopialaiskatolinen piispa. Hänet vihittiin papiksi Asmaran ordinariaattiin 2. kesäkuuta 1949 ja nimitettiin Asmaran eparkian vihkipiispaksi sekä Barcan titulaaripiispaksi 29. tammikuuta 1981. Piispaksi vihkiminen seurasi 6. kesäkuuta. Pääkonsekraattorina toimi Paulos Tzadua, jota avustivat Asrate Mariam Yemmeru ja François Abraha.
Yohannes sai 17. heinäkuuta 1984 nimityksen Asmaran piispaksi, jona hän toimi, kunnes jäi eläkkeelle 25. kesäkuuta 2001.
Yolande Kada-Gango

Yolande Kada-Gango on brazzavillenkongolainen entinen käsipalloilija. Hän edusti seuratasolla Diables Noirs -joukkuetta. Kada-Gango oli mukana maansa kuudenneksi sijoittuneessa joukkueessa Moskovan olympialaisissa 1980. Hän pelasi turnauksessa kaksi ottelua, mutta ei tehnyt yhtäkään maalia.
Zeitpyramide

Zeitpyramide neljännen palikan asennuksen jälkeen vuonna 2023.
Zeitpyramide (suom. aikapyramidi) on Manfred Laberin (1932–2018) suunnittelema taideteos Wemdingissä, Saksassa. Pyramidia alettiin rakentamaan 23. lokakuuta 1993 Wemdingin täytettyä 1200 vuotta. Laberin ajatuksena oli, että pyramidiin asennetaan yksi palikka kerran vuosikymmenessä, jolloin pyramidi olisi valmis vuonna 3183.
ZTE Blade

| ZTE Blade |
| --- | --- |
 ZTE Blade/San Francisco
Valmistaja:  ZTE
Julkaistu:  lokakuu 2010
Käyttöverkot:  GSM 900 / 1800 / 1900 MHz 3G 900 / 2100 MHz
Mitat:  116 mm × 56,5 mm × 11,8 mm
Paino:  130 g
Näyttö:  3,5″ OLED tai TFT (riippuen mallista) kapasitiivinen kosketusnäyttö
Näytön kuvatarkkuus:  480 × 800 (WVGA)
Värien lukumäärä:  256 000
Muisti:  256 tai 512 Mt (riippuen mallista)
Kamera:  3,15 MPix tai 5 Mpix (riippuen mallista)
Radio:  FM+RDS
Musiikkisoitin:  MP3/WAV/eAAC+
Valmiusaika:  216 h
Puheaika:  4 h
Käyttöjärjestelmä:  Android 2.1 tai 2.2
Tiedonsiirto:  GPRS, EDGE, HSDPA (7,2 Mbps), HSUPA, WLAN (802.11 b/g)
Liitännät:  Bluetooth 2.1, MicroSD
Muuta:  GPS-vastaanotin, Google Maps, tuhansia ladattavia sovelluksia
Infobox OKNimi-testi OK: 
ZTE Blade on kiinalaisen ZTE:n valmistama matkapuhelin. Se tuli myyntiin syyskuussa 2010 Isossa-Britanniassa, jossa matkapuhelinoperaattori Orange myi sitä nimellä San Francisco. Suomessa puhelinoperaattori Elisa toi ZTE Bladen myyntiin marraskuussa 2010. Puhelimen näyttö on kapasitiivinen monikosketusta tukeva 3,5″:n kosketusnäyttö. Puhelin pyrki valtaamaan markkinoita ennen kaikkea hinnallaan, sillä se oli selvästi halvempi kuin sen vastaavilla ominaisuuksilla varustetut kilpailijansa. Suomessa Blade maksoi myyntiin tullessaan alle 190 euroa.
Puhelimesta liikkui maailmalla monia versioita, joissa on vaihtelua mm. näytön, keskusmuistin (RAM) määrän sekä kameran osalta. Elisan Suomessa myymässä mallissa oli TFT-näyttö, 512 Mt RAM-muistia ja 5 megapikselin kamera. Puhelimeen on saatavilla Android 2.2 -päivitys. Sonera-leiriin kuuluva Tele.fi myi ZTE Bladea 3,2 megapikselin kameralla, mutta nykyään myös Tele.fi myy ZTE Blade 2.2:ta, jonka yhtiö on nimennyt ZTE Blade II:ksi.
ZTE Blade II:ssa on 1 GHz Qualcomm MSM7227A -suoritin (ARM v7 -käskykanta).
ZTE Blade III:ssa on neljän tuuman näyttö, Android 4.0 -käyttöjärjestelmä, 1 GHz suoritin, 5 megapikselin kamera, GPS, 3G, BT ja WLAN -yhteydet, 512 Mt RAM ja 4 Gt ROM (vapaana 2 Gt). Muistikorttipaikka, MicroSD tuki 32 Gt korteille asti.
Aiheesta muualla

Lyhyt arvostelu ZTE Bladesta (Arkistoitu – Internet Archive)
ZTE Blade testissä – Puhelinvertailu.com
Verkkokauppa (Arkistoitu – Internet Archive)
Xu Yifan

| Xu Yifan |
| --- | --- |

Henkilötiedot
Syntynyt: 8. elokuuta 1988 (ikä 36)
Kansalaisuus:   Kiina
Tennispelaaja
Pituus:  165  cm
Paino:  60 kg
Kätisyys:  vasen
Palkintorahat:  3 495 368 USD
Kaksinpeli
Paras sijoitus:  207. (10.9.2012)
Voitot/tappiot:  217–193
Grand Slam -turnauksissa
Wimbledon:  1. kierros (2015)
Nelinpeli
Paras sijoitus:  56. (15.9.2014)
Turnausvoittoja:  1
Voitot/tappiot:  474–311
Grand Slam -turnauksissa
Yhdysvaltain avoimet:  puolivälierät (2014)
Aiheesta muualla
ITF
WTA
Xu Yifan (s. 8. elokuuta 1988 Tianjin) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 207 syyskuussa 2012 ja nelinpelissä sijalla 56 syyskuussa 2014. Hän on voittanut urallaan yhden WTA-turnauksen nelinpelissä.
Vuonna 2007 Xu pääsi WTA-nelinpeliturnauksen loppuotteluun Pekingissä Han Xinyunin kanssa. He kuitenkin hävisivät loppuottelun. Syyskuussa 2013 Xu voitti WTA-nelinpeliturnauksen ensimmäistä kertaa urallaan voitettuaan Soulin turnauksen Chan Chin-wein kanssa. Lokakuussa hän voitti Misaki Doin kanssa WTA 125 -turnauksen Nanjingissa. Yhdysvaltain avoimissa 2014 Xu ja Zarina Diyas etenivät puolivälieriin, jossa hävisivät kolmossijoitetulle parille Cara Black ja Sania Mirza.
Aiheesta muualla

Xu Yifan WTA:n sivuilla (englanniksi)
Xu Yifan ITF:n sivuilla (englanniksi)
A Higher Place

| A Higher Place Born of Osiris |
| --- | --- | --- |

Studioalbumin tiedot
 Äänitetty : Planet Z Studios, tammi-huhtikuu 2009
 Julkaistu: 17. heinäkuuta 2009
 Tuottaja(t): Chris "Zeuss" Harris ja Born Of Osiris
 Tyylilaji: progressiivinen death metal deathcore
 Kesto: 34.09
 Levy-yhtiö: Sumerian
Listasijoitukset
 Billboard 200: 73.  Billboard Top Indepedent Albums: 8.
Born of Osirisin muut julkaisut
| The New Reign (EP) 2007 | A Higher Place 2009 | The Discovery 2011 |
Singlet albumilta A Higher Place
 ”Now Arise” Julkaistu: 10. syyskuuta 2009
A Higher Place on yhdysvaltalaisen deathcoreyhtye Born of Osirisin ensimmäinen studioalbumi. Se julkaistiin 17. heinäkuuta 2009 Sumerian Recordsin kautta.
A Higher Place onnistui ensimmäisellä myyntiviikollaan yli 6000 kappaleen myynnillä pääsemään ensimmäisenä yhtyeen albumina Billboard 200 -listan sijalle 73.
Albumin kappale "Now Arise" julkaistiin singlenä ja siitä tehtiin myös musiikkivideo.
Kappaleet

Rebirth – 1.26
Elimination – 2.05
The Accountable – 2.12
Now Arise – 3.52
Live Like I'm Real – 2.42
Starved – 2.46
Exist – 2.16
Put to Rest – 3.11
A Descent – 2.18
A Higher Place – 2.51
An Ascent – 3.21
Thrive – 2.41
Faces of Death – 2.28
Kokoonpano

Ronnie Canizaro – laulu
Lee McKinney – kitara
David Darocha – basso
Joe Buras – koskettimet, taustalaulu
Cameron Losch – rummut
Arvostelut

Allmusic:
Blabbermouth: 7.5/10
A History of Violence (elokuva)

| A History of Violence |
| --- | --- |

Ohjaaja:  David Cronenberg
Käsikirjoittaja:  Josh Olson
Perustuu:  John Wagnerin sarjakuvaromaaniin Väkivaltainen tausta
Tuottaja:  David Cronenberg Cris Bender J. C. Spink
Säveltäjä:  Howard Shore
Kuvaaja:  Peter Suschitzky
Leikkaaja:  Ronald Sanders
Pääosat:  Viggo Mortensen Maria Bello Ashton Holmes Ed Harris
Valmistustiedot
Valmistusmaa:  Kanada Yhdysvallat
Tuotantoyhtiö:  New Line Productions
Levittäjä:  InterCom Netflix
Ensi-ilta:  2005
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
A History of Violence on David Cronenbergin ohjaama kanadalais-yhdysvaltalainen elokuva vuodelta 2005. Se perustuu John Wagnerin sarjakuvaromaaniin Väkivaltainen tausta.
Pääosaa, kahvilanpitäjä Tom Stallia, esittää Viggo Mortensen. Maria Bello on Stallin vaimo Edie. Ashton Holmes ja Heidi Hayes esittävät Stallien lapsia Jackia ja Sarahia. Koko Stallien perhe joutuu kohtaamaan väkivallan Stallin kahvilassa tapahtuvan ryöstöyrityksen jälkeen. Elokuva kertoo siitä, kuinka kukin siihen yksilönä ja yhteisönä suhtautuu.
Vuonna 2016 A History of Violence äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
A History of Violence kuului viimeisiin Hollywood-elokuviin, jotka julkaistiin VHS-videokasetteina.
Juoni

Elokuva alkaa kohtauksella, jossa kaksi miestä on lähdössä motellista. Toinen käy vielä sisällä, ja pian selviää, että miehet ovat tappaneet hotellin henkilökuntaa. Seuraavaksi siirrytään Indianaan rauhalliseen kylään, jossa asuu Stallin perhe: isä Tom (Viggo Mortensen), äiti Edie (Maria Bello) sekä lapset Jack ja Sarah. Tom pyörittää pientä kuppilaa idyllisessä paikassa.
Rauha rikkoutuu, kun alun rikolliskaksikko sattuu paikalle ja aikoo ryöstää kuppilan. Tom kuitenkin tappelee vastaan ja tappaa molemmat taidokkaasti. Tomista tulee sankari, ja juttu menee uutisiin. Ongelmat kuitenkin jatkuvat, kun paikalle saapuu gangstereita, joiden johtaja Carl Fogarty (Ed Harris) väittää, että Tom on tappaja Joey Cusack Philadephiasta. Tom väittää, ettei ole käynytkään Philyssä, mutta Fogarty konnineen ei usko.
Tomin poika Jack puolestaan joutuu vaikeuksiin hakattuaan koulussa kiusaajansa. Jackin ja Tomin keskustelu karkaa käsistä, ja Tom lyö poikaansa, joka lähtee. Fogarty ahdistelee Edietä ja Sarahia näiden ollessa kaupassa ja käskee Edien kysyä Tomilta, miksi tämä on niin hyvä tappamaan ihmisiä. Tilanne muuttuu räjähdysherkäksi, kun Tom kuulee Fogartyn tempusta. Fogarty konnineen saapuu Tomin talolle Jack mukanaan. Tilanne kärjistyy, kun Tom ei suostu lähtemään konnien mukaan. Lopulta hän hakkaa toisen Fogartyn konnista ja ampuu toisen. Fogarty uhkaa ampua Tomia ja kysyy viimeisiä sanoja, jolloin Tom sanoo: "Olisi pitänyt tappaa sinut Philyssä". Fogarty virnistää ja sanoo: "Niin Joey, sinun olisi pitänyt". Mutta ennen kuin Fogarty ampuu Tomia, Jack ampuu tätä selkään haulikolla ja tappaa tämän. Tom on nyt muuttunut, ja sen huomaa myös Edie. Tom oikeasti on Joey Cusack.
Tom saa soiton veljeltään Richieltä ja menee tapaamaan tätä. Richie vihaa veljeään, ja Richien roistot yrittävät tappaa Tomin. Tom kuitenkin tappaa heidät kaikki ja lopulta ampuu Richien. Elokuva päättyy, kun Tom palaa kotiin.
Näyttelijät

| 0 | 1 | 2 |
| --- | --- | --- |
|  Viggo Mortensen  | … |  Tom Stall/Joey Cusack   |
|  Maria Bello  | … |  Edie Stall   |
|  Ed Harris  | … |  Carl Fogarty   |
|  Aiden Devine  | … |  Charles "Charlie" Roarke   |
|  Bill McDonald  | … |  Frank Mulligan   |
|  William Hurt  | … |  Richie Cusack   |
|  Ian Matthews  | … |  Ruben   |
|  Ashton Holmes  | … |  Jack Stall   |
|  Heidi Hayes  | … |  Sarah Stall   |
|  Stephen McHattie  | … |  Leland Jones   |
|  Greg Bryk  | … |  Billy Orser   |
|  Peter MacNeill  | … |  sheriffi Sam Carney   |
Vastaanotto

Lauri Lehtinen (Tv-maailma) antoi arvion ”tiukka elokuva”, jota päänäyttelijä kannattelee hienosti. Lehtisen mukaan elokuva on mieltä riivaava mutta samalla vapauttavana teos, joka osuu asian ytimeen.
Xu Shichang

| Xu Shichang |
| --- | --- |

Kiinan tasavallan presidentti
 10. lokakuuta 1918 – 2. kesäkuuta 1922  
Edeltäjä:  Feng Guozhang
Seuraaja:  Li Yuanhong
Henkilötiedot
Syntynyt: 20. lokakuuta 1855 Weihui, Kiinan keisarikunta
Kuollut: 5. kesäkuuta 1939 (83 vuotta) Tianjin, Kiinan tasavalta
Tiedot
 Nimikirjoitus
Xu Shichang (kiin.: 徐世昌; pinyin: Xú Shìchāng; Wade–Giles: Hsü Shih-ch'ang; 20. lokakuuta 1855 Tianjin – 5. kesäkuuta 1939 Tianjin) oli kiinalainen poliitikko, joka toimi Kiinan tasavallan pääministerinä vuosina 1914–1915, 1916 ja 1917 sekä presidenttinä vuosina 1918–1922.
Xu toimi aiemmin Mantšurian varakuninkaana. Kiinan ajautuessa sotaherrojen valtaan pohjoisten maakuntien kuvernöörit perustivat Tianjiniin Xun johtaman väliaikaisen hallituksen. Hänet valittiin virallisesti Kiinan presidentiksi 4. syyskuuta 1918, jolloin hän päihitti istuvan presidentin, kenraali Feng Guozhangin. Presidenttinä Xu yritti parhaansa mukaan sovitella Kiinassa toisiaan vastaan taistelleiden valtakeskusten välejä. Hänen 16. marraskuuta 1918 tekemänsä aloite johtikin tulitaukoon Etelä-Kiinassa valtaa pitäneen Guomindang-hallituksen ja pohjoisen sotaherrojen välillä. Etelän hallitus sekä monet nuoret kiinalaiset vastustivat Japanin Kiinassa saavuttamia etuoikeuksia, mikä johti poliittisiin levottomuuksiin. Tämän seurauksena Xu joutui ilmoittamaan kesäkuussa 1919, että Kiina ei allekirjoittaisi Versailles’n rauhansopimusta. Guomindang-hallituksen kanssa Shanghaissa käydyt neuvottelut osoittautuivat kuitenkin tuloksettomiksi, ja Kiinan sisäinen hajaannus jatkui.
Kesällä 1920 Xu sai Zhilin klikkiin kuuluneiden kenraalien Zhang Zuolinin, Wu Peifun ja Cao Kunin avulla syrjäytettyä Pekingissä valtaapitäneen kenraali Duan Qiruin ja tämän johtaman Anhuin klikin. Xun alainen Pekingin hallitus oli kuitenkin jatkuvan vararikon partaalla ja poliittisesti heikko. Kun Wu Peifu oli lyönyt Zhang Zuolinin näiden keskinäisessä valtakamppailussa, Wu otti keväällä 1922 vallan Pekingissä. Xu erosi tällöin huhtikuussa presidentin virasta ja pakeni Tianjiniin.
Aiheesta muualla

Kuvia tai muita tiedostoja aiheesta Xu Shichang Wikimedia Commonsissa
Worms Pinball

| Worms Pinball |
| --- | --- |

Kehittäjä:  Team 17
Julkaisija:  Atari
Jakelija:  Steam ja Humble Store
Julkaistu:  2011
Lajityyppi:  flipperipeli
Pelimuoto:  yksinpeli
Alusta:  Windows
Jakelumuoto:  CD
Lisää peliartikkeleitaVideopelien teemasivulla
Worms Pinball on Team 17:n kehittämä ja julkaisema flipperipeli, joka on julkaistu Windowsille vuonna 2011.
Peli on uusi versio Addiction Pinball -flipperipelin (nimellä Worms Pinball PlayStationilla) mukana vuonna 1998 tulleesta kentästä, jossa oli Worms-aiheinen teema. Peli oli mukana Worms Compilation Pack -paketissa, johon kuuluivat myös Worms Reinforcements, Worms United ja Worms 2. Worms Pinball tuli myös Worms Blastin ensimmäisen painoksen mukana vuonna 2002.
Aiheesta muualla

Worms Pinball MobyGamesissa (englanniksi)
Team 17:n viralliset kotisivut (englanniksi)
-pelisarja
| 2D-versiot |
| --- | --- |
Ensimmäinen sukupolvi:   Worms  The Director's Cut 
Toinen sukupolvi:   Worms 2  Armageddon  World Party  Battle Pack 
Kolmas sukupolvi:   Open Warfare  Worms XBLA  Open Warfare 2  A Space Oddity 
3D-versiot
Ensimmäinen sukupolvi:   3D  Forts  Mayhem 
Muut pelit
Muut:   Worms Pinball  Worms Blast  Javapelit
A Camp

| A Camp |
| --- | --- |

Tiedot
Toiminnassa:  2001 –
Kotipaikka:   Ruotsi
Laulukieli:  englanti
Jäsenet:  Nina Persson Niclas Frisk Nathan Larson
Levy-yhtiö:  Universal/Polydor   Stockholm Records
Aiheesta muualla
Kotisivut
Infobox OKNimi-testi OK: 
A Camp on ruotsalaisen The Cardigans -yhtyeen laulajan, Nina Perssonin sooloprojekti. Yhtye perustettiin vuonna 2001, The Cardigansin ollessa tauolla Gran Turismo -albumin jälkeen.
A Camp

A Campin debyyttialbumi, A Camp, nauhoitettiin alun perin Niclas Friskin kanssa. Myöhemmin mukaan tuli myös Mark Linkous Sparklehorse-yhtyeestä, joka teki levylle vielä muutamia uusia kappaleita. Nina Persson oli ollut jo pitkään Sparklehorsen fani ja sanonut heitä "parhaaksi, mitä on ikinä kuullut". Erään keikan jälkeen Lundissa, Ruotsissa, Persson antoi Linkousille kasetillisen A Campin lauluja.  Kun he tapasivat uudelleen, pyysi Persson häntä tuottamaan tulevan albuminsa.  Linkous suostui kuunneltuaan joitakin lauluja. Albumilta julkaistiin singleinä "I Can Buy You" ja "Song for the Leftovers". Nämä country-henkiset laulut näyttivät olleen inspiraationa The Cardigansin seuraavalle albumille, Long Gone Before Daylightille.
Colonia

Persson ilmoitti seuraavasta A Camp -albumista Dagens Nyheter -lehdessä toukokuussa 2007. Vaikutteiksi Persson mainitsi "60-luvun tyttö-popin, 80-luvun punkin ja David Bowien". Toisen albumin, Colonian Persson tuotti yhdessä Nathan Larsonin kanssa, mukana oli myös ex-Smashing Pumpkins -kitaristi James Iha, Joan As Policewoman ja Guided by Voices -rumpali Kevin March. Ensimmäinen single Colonia-albumilta, "Stronger Than Jesus", julkaistiin Ruotsin iTunesissa 17. marraskuuta 2008. Koko albumi julkaistiin Euroopassa helmikuussa 2009.
Diskografia > Albumit

A Camp (2001)
Colonia (2009)
Diskografia > EP:t

Covers (2009)
Diskografia > Singlet

I Can Buy You (2001)
Song for the Leftovers (2002)
Stronger Than Jesus (2009)
Love Has Left The Room (2009)
My America (2009)
Yolanda Ngarambe

| Yolanda Eliisa Ngarambe |
| --- | --- |
 Ngarambe vuonna 2019.
Henkilötiedot
Syntynyt: 14. syyskuuta 1991 (ikä 33)
Uran tiedot
Laji:  juoksu
Yolanda Eliisa Ngarambe (s. 14. syyskuuta 1991) on ruotsalainen keskipitkänmatkan juoksija.
Ngaramben äiti on syntyjään Suomesta ja isänsä Ugandasta. Perheellä on Ruotsin kansalaisuus. Ngarambe puhuu täysin sujuvaa suomea, mutta hän identifioituu ruotsalaiseksi.
Yhteishyvä

| Yhteishyvä |
| --- | --- |

Lehtityyppi:  aikakauslehti
Julkaisija:  Suomen Osuuskauppojen Keskuskunta (SOK)
ISSN:  ISSN 0044-0396
Levikki:  Yhteishyvä 1 732 092  kpl Samarbete 48 644 kpl   (Media Audit Finland 2022)
Perustettu:  1905
Kotikunta:  Helsinki
Kotimaa:  Suomi
Ilmestymistiheys:  4 kertaa vuodessa
Aiheesta muualla
yhteishyva.fi
Yhteishyvä on S-ryhmän oma asiakasmedia, johon kuuluu Yhteishyvä- ja Samarbete-lehdet, yhteishyvä.fi-verkkosivusto sekä sosiaalisen median kanavia. Yhteishyvä-lehteen kuuluu myös reseptejä sisältävä Yhteishyvä Ruoka -osio.
Yhteishyvä on Suomen suurin aikakausmedia. Lehti tavoittaa yli kaksi miljoonaa suomalaista. Yhteishyvän verkkosivustolla on noin 300 000 vierailijaa viikossa.
Yhteishyvä-lehti ilmestyy neljä kertaa vuodessa, ja asiakasomistajat voivat noutaa sen S-Etukortilla veloituksetta S-ryhmän myymälöistä ja ruoan verkkokaupasta (S-kaupat). Ruotsinkielinen Samarbete-lehti ilmestyy myös neljä kertaa vuodessa. Yhteishyvää voi lukea digitaalisena lehden verkkosivuilla ilmaiseksi.
Yhteishyvän reseptit suunnitellaan S-kokeilukeittiössä. Yhteishyvän arkiruokareseptit auttavat noudattamaan ravitsemussuosituksia. Tästä on tehty ravitsemussitoumus Valtion ravitsemusneuvottelukunnalle kestävää kehitystä tukevaan sitoumus2050.fi-verkkopalveluun. S-kokeilukeittiössä laaditaan vuosittain pari sataa Yhteishyvän reseptiä. Lehden lisäksi reseptejä julkaistaan Yhteishyvä.fi-verkkopalvelussa.
Lehden toimituksellinen sisältö käsittelee sellaisia yhteiskunnallisia kysymyksiä, joihin S-ryhmä haluaa vaikuttaa ja jotka ovat kaupparyhmälle tärkeitä. Lisäksi lehdessä on suomalaisen kuluttajan elämäntapaan ja kuhunkin vuodenaikaan liittyviä lifestyle-sisältöjä. Lehti tarjoaa lukijalle inspiraatiota ja tukea ostopäätösten tekemiseen.
Yhteishyvän verkkosivusto tarjoaa reseptien lisäksi inspiroivia ruokavideoita, ruokalistapalvelun, ihmisläheisiä tarinoita sekä mielenkiintoisia puheenaiheita niin vastuullisuudesta kuin ruokakeskustelusta. Verkkosivuilta löytää myös vinkkejä kodinhoitoon, harrastuksiin ja matkailuun.
Yhteishyvän sisällöntuotannosta vastaa SOK. Lehti painetaan PunaMusta Oy:ssa.
Historiaa

Yhteishyvä sai alkunsa vuonna 1905, kun S-ryhmän asiakkaille perustettiin oma Yhteishyvä-lehti. Lehden alkuaikoina sen tavoitteena oli tukea osuuskauppojen toimintaa, tarjota apua arkeen ja toteuttaa kuluttajavalistusta. Vuosikymmenten varrella julkaisu on muuttunut sanomalehdestä aikakauslehden näköiseksi.
Aiheesta muualla

Yhteishyvän verkkosivut
Yhteishyvä 1905-1916 Kansalliskirjaston digiaineistossa
Zeitgeist: Moving Forward

Zeitgeist: Moving Forward on Peter Josephin kolmas Zeitgeist-elokuva ja se julkaistiin tammikuussa 2011. Elokuva jatkaa edeltäjänsä Zeitgeist: Addendumin tavoin rahajärjestelmään
ja resurssipohjaiseen ekonomiaan liittyvistä asioista. Elokuvassa myös syvennytään ihmisen ajatusmaailmaan ja luontoon.
Aiheesta muualla

Zeitgeist: Moving Forward Internet Movie Databasessa (englanniksi)
The Zeitgeist Movement
Zeitgeist-liike (Arkistoitu – Internet Archive)